வேலூர் மாவட்ட முதன்மைக் கல்வி அலுவலரின் செயல்முறைகள்

ந.க.எண். 3350 /ஆ4/2021 நாள் :08.11.2021

**---**

|  |  |
| --- | --- |
| பொருள் :  | தமிழ் வளர்ச்சி 2021 – 2022 ஆம் ஆண்டிற்கான மானியக் கோரிக்கை அறிவிப்பு – நாட்டிற்காகப் பாடுபட்ட தலைவர்களின் பிறந்தநாளன்று மாவட்ட அளவில் பள்ளி மாணவர்களுக்குப் பேச்சுப் போட்டிகள் ஆண்டுதோறும் நடத்திப் பரிசுகள் வழங்குதல் – அவ்வகையில் நவம்பர் 14 ஆம் நாள் ஜவஹர்வால் நேரு அவர்களின் பிறந்தநாளை முன்னிட்டு நவம்பர் 12 ஆம் தேதி பேச்சுப் போட்டிகள் நடத்துதல் – வேலூர் மாவட்டத்தில் உள்ள பள்ளி மாணவர்களை போட்டியில் கலந்து கொள்ள நடவடிக்கை மேற்கொள்ளுதல் – சார்பு. |
| பார்வை :  | 1. வேலூர் , தமிழ் வளர்ச்சி துறை துணை இயக்குநர் அவர்களின் கடித ந.க.எண்.314/2021 நாள்:01.11.2021.2. 24.09.2021 ஆம் நாளிட்ட வேலூர் மாவட்ட ஆட்சியரின் ஆணை எண்.314/2021. |

**---**

 தமிழ் வளர்ச்சி துறையின் 2021 – 2022 ஆண்டிற்கான மானியக் கோரிக்கையின் அறிவிப்பிற்கிணங்க “நாட்டிற்காகப் பாடுபட்ட தலைவர்களான மகாத்மா காந்தி. ஜவகர்லால் நேரு. அண்ணல் அம்பேத்கர், தந்தை பெரியார், பேரறிஞர் அண்ணா, முத்தமிழறிஞர் கலைஞர் ஆகியோரின் பிறந்தநாளன்று மாவட்ட அளவில் கல்லூரி மற்றும் பள்ளி மாணவர்களுக்கு பேச்சுப் போட்டிகள் ஆண்டுதோறும் நடத்தி பரிசுகள் மற்றும் பாராட்டுச்சான்றிதழ் வழங்கப்படுகிறது.

 மேற்காணும் அறிவிப்பின் அடிப்படையில் 2021 ஆம் ஆண்டு நவம்பர் – 14 ஆம் நாள் ஜவகர்லால் நேரு பிறந்த நாளை முன்னிட்டு நவம்பர் 12 ஆம் தேதி வேலூர் மாவட்டத்தில் 6 ஆம் வகுப்பு முதல் 12 ஆம் வகுப்பு வரை பயிலும் அனைத்துப் பள்ளி மாணவர்களுக்கான பேச்சுப் போட்டி நடத்தும்பொருட்டு பேச்சுப்போட்டியில் மாவட்ட அளவில் மாணவர்கள் பங்கேற்கும் வகையில் முதற்கட்டமாக கீழ்நிலையில் பேச்சுப்போட்டி நடத்தி மாணவர்களைத் தெரிவு செய்து மாவட்ட அளவிலான போட்டியில் பங்கேற்க பள்ளிக்கு ஒரு மாணவர்களுக்கு மேல் மிகாமல் இருக்கும் வகையில் தெரிவு செய்து போட்டிக்கு அனுப்புமாறு அனைத்து தலைமை ஆசிரியர்கள் கேட்டுக்கொள்ளப்படுகிறது.

**பேச்சுப்போட்டி நடைபெறும் இடம்**

**ஸ்ரீவெங்கடேஸ்வரா மேல் நிலைப் பள்ளி வேலூர்**

**நாள் மற்றும் நேரம் - 12.11.2021 (வெள்ளிக்கிழமை) காலை 10 மணிக்கு.**

**பேச்சுப்போட்டிக்கான தலைப்புகள் - ஜவகர்லால் நேரு குறித்ததாக அமையும்.**

 போட்டிகளில் கலந்து கொள்ளும் மாணவர்களின் பெயர்பட்டியலை 09.11.12021 (இன்று) மாலை 5.00 மணிக்குள் மேற்காணும் முகவரியில் நேரில் / அஞ்சல் அல்லது tamilvalarchivlr17@gmail.com. என்ற மின்னஞ்சல் முகவரிக்கு அனுப்பிடுமாறு அனைத்துவகை உயர்நிலை / மேல்நிலைப்பள்ளி தலைமையாசிரியர்கள் கேட்டுக் கொள்ளப்படுகிறார்கள்.

 மேலும் இப்போட்டி வேலூர் மாவட்ட தமிழ் வளர்ச்சி துணை இயக்குநர் போட்டிக்கு ஒருங்கிணைப்பாளராக இருப்பார் எனவும் தெரிவிக்கப்படுகிறது.

**பரிசு**

**மாவட்ட அளவில் முதல் பரிசு ரூ.5.000/.**

 **இரண்டாம் பரிசு ரூ. 3000/-**

**மூன்றாம் பரிசு ரூ. 2000/- மற்றும்**

**பள்ளி மாணவர்களுள் அரசு பள்ளி மாணவர் 2 பேரைத் தனியாகத் தெரிவு செய்து ஒவ்வொருவருக்கும் சிறப்புப்பரிசுத் தொகை ரூ.2.000/. வீதம் வழங்கப்படும்.**

 **ஒம் XXXXXX**

 முதன்மைக் கல்வி அலுவலர்

 வேலூர்.

பெறுநர் :

1.அனைத்துவகை உயர்/ மேல்நிலைப்பள்ளி தலைமை ஆசிரியர் வேலூர்

2.மாவட்ட கல்வி அலுவலர், வேலூர்.

நகல்:

1. வேலூர் தமிழ் வளர்ச்சி துணை இயக்குநர் அவர்களுக்கு தகவலுக்காக அனுப்பப்படுகிறது.
2. தலைமையாசிரியர், ஸ்ரீவெங்கடேஸ்வரா மேல் நிலைப் பள்ளி வேலூர்.

 கூட்டம் நடத்த அனைத்து ஏற்பாடுகளும் செய்யுமாறு தெரிவிக்கப்படுகிறது.